War Bremañ hag Al Liamm am eus lennet ur pennad souezhus gant Mikael Treger.        Disklêriañ a ra emañ kristenelezh ar vro o vont da get pe o kemmañe chom  don karantez ar Vreizhiz evit o bro ha ne vijent ket a-enep gouzout un  nebeut gerioù hudel en hor yezh.    Ha kinnig a ra e vefe ijinet  frazennoù ha jestroù evit merkañ poentoù  a-bouez ar vuhez. E brezhoneg pe e galleg. Disochañ a chellfe war ul levr  a chellfe zoken bezañ troet e gallaoueg gant ma vefe graet gant ar memes  spered        Seurt kinnig a gavan poellek a-walch :    Azonus-tre eo kinnig Mikael Treger : emaomp en ur bed deuet da vezañ  digristen ha klask a ra an dud merkañ evelkent darvoudoù pennañ ho buhezioù,  un dra a veze fiziet en Iliz katolik betek nevez zo. Kinnig a  ra, a-benn ar  fin, laikaat liderezh darvoudoù pennañ ar vuhez, o vont evel-se da heul  emdroadur ar gevredigezh dre vras a anavezomp e galleg.        Gwir eo emañ kristenelezh ar vro o vont da get gant ar sevenadur diwar ar  maez. Ken liammet eo hor broadelezh gant ar Gristenelezh ma kav din ez eo  intret an hini gentañ gant an eil e Breizh. Daoust ha disteurel ar feiz  kristen hep disteurel hor broadelezh a zo gallus er pleustr. Marteze ez eo  gallus :  nouzon ket, rak nam eus ket distaolet ar feiz kristen, a drugarez  Doue !    An eil tra a verk M. Treger : chom a rafe don karantez ar Vreizhiz evit o  bro. Alese e vefe mat, me laka, liammañ al liderezh nevez-ijinet gant ar  Vro... hag ar brezhoneg, pa cheller, ar galleg ivez, ha zoken ar gallaoueg.  Da lavarout eo arabat eo, emezañ, sevel ur relijion nevez, hogen -me eo a  skriv : - kemer al lech goullo he deus lezet an Iliz katolik en hor bro,  och heuliañ ar  bennaenn anavezet mat An Natur ne chouzañv ket ar  goulloder    Trede tra: ar brezhoneg, me laka, a chellfe servijout da lod evel ur yezh  hud, unan evit al liderezh pa neo ket evit o buhez pemdez, o vezañ meo re  ziaes dan darn vrasañ ren o buhez e brezhoneg. Ur seurt latin a chiz nevez  e vefe eta, ur yezh misterius, yezh an Doueoù pa oa ivez yezh hon  hendadoù...        Ha goulenn a ra respontoù, kendaoladennoù dan erv en deus choant kas da  benn. Respont a ran dezhañ non ket gouest de sikour dre ma neus kudenn  ebet ganin : darvoudoù pennañ va buhez a vez lidet gant lidoù an Iliz  katolik ganin, evel ma vezent graet em raok gant ar Vrezhoned abaoe ma oa  kristenion anezho. Kompren mat a ran nheller ket heuliañ al liderezh  kristen pa ne vezer ket kristen e-unan, ha se a verk ur spered eeun, un  onestiz a ra enor da Vikael Treger.    Peseurt Breizh a vo savet avat gant lidoù digristen pe a-gristen  (lidoù  a-gristen : lidoù na raint ket dave da zoue ar gristenien) ? Ur Vreizh  a-gristen ivez. Yann Agristen a zo ret dezhañ skarzhañ eus ar yezh an  troioù-lavar awenet war-eeun eus an Aviel no devez mui ster ebet evitañ,  evel Bennozh Doue Doue dho paeo Kozh-Noe en e gloria Mundi ur  roll hir a droioù lavar am boa savet e-barzh unan eus niverennoù Imbourch.        Anv a zo er mare-mañ a werzhañ lod eus chapelioù hor bro, a zeu da vezañ re  goustus an toennoù anezho pa ne servijont dar muiañ nemet ur wech ar bloaz  da geñver ar pardon. Hogen petra a vezo Breizh gant chapelioù laikaet ha  prevezaet ?        Daoust ha Breizh e vo choazh, va Breizh-me maz on bet krouet enni gant  Doue he fiziet ennon he amzer Dazont evel ma lavare YV Perrot, pa vezo bet  digristenaet he savadurioù, he jestroù, he lidoù ? Ne vo ken : va soñj eo.        Dam soñj-me ne welan talvoudegezh ebet dan  ober emsavel da adsevel hor bro  nemet o lakaat diouzh an amzer vremañ da vleuniañ ur sevenadur kristen, a  ziskouezfe Breizh en he linenn istorel a viskoazh, a zo kristen adalek ar  penn kentañ, se zo gwir, hogen dreist-holl, a ginnigfe dar bed, en un  doare mesiadel koulz lavaret, da lavarout eo o kinnig un hent all, ur patrom  kevredigezh disheñvel krenn diouzh an hini danvezelour-andoueat a ren dre  holl er bed kornogat. Un hent dall eo avat a ginnig Mikael Treger rak ne  ginnig hent all ebet estreget an hini a gaver e galleg pe e saozneg. Perak  ta derchel dhor yezh pa ne ginnig ket ur patrom kevredigezhel disheñvel  hag hoalus ? Evit gwir, un dispach a zo da seveniñ er bed kornogat a zo o  kreviñ dindan hon daoulagad gant an danvezelouriezh hag an hiniennelouriezh.  Hogen an dispach-se a zo bet sevenet dija gant Jezuz-Krist 2000 bloaz zo,  dam soñj. Neus nemet he lakaat diouzh an amzer vremañ e Breizh, ha setu  holl, ha setu petra  oa mennad Vatikan II, hanter chwitet, ret-mat eo henn  lavarout. Hogen ar mennad-se a cheller kas da benn e Breizh, pa weler  kement a dud sachet gant pirchirinded an Dro Vreizh, o vont dar Pardonioù,  o kanañ a galon laouen kantikoù brezhonek na gomprenont ket dre ma no deus  ket bet an eurvad da zeskiñ ar yezh..... ha kant traoù bihan all a ya da  ober hor bro, a-benn ar fin, dre maz eo bet annezet gant kristenien e-pad  1500 vloaz.        Ar  Vreizh-se eo hon eus da adijinañ, da lakaat diouzh an amzer-vremañ, ur  Vreizh nevez, kristen adperchennet he yezh ganti : advrezhonekaet, o kemer  hor gwrizioù en hor sevenadur brezhon-kristen abaoe 1500 vloaz : ur Vreizh  doujus dan den ha dan natur, ya, hogen ivez ha da gentañ o lakaat an  doue-karantez er chentañ plas en hor buhezioù.    Tepod Gwilhmod        PS Anv a ra Mikael Treger eus ar galleg hag eus ar gallaoueg en e bennad. Me  hel lavar fraezh  ha krenn ha krak : evidon evel evit nouspet a dud da heul  an Aotrou Perrot, Hep Brezhoneg, hep Feiz, Breizh ebet. Tud o komz galleg  e Breizh : gallaoued int. O komz gallaoueg ? O sevel ur vro nevez (Gallezia  ?) emaint pe o tiskar galvedigezh broadel ar Brezhoneg e breizh a bezh ouzh  e enkañ en ur Vreizh Izel tasmantel, un takad mojennel a zo digresket evel  une peau de chagrin pa neus mui parrez ebet en hor bro e-lech e vije hor  yezh, an hini boaz gant an dud.  Bezañ brezhon eo komz brezhoneg, pe  choantaat henn ober da vihanañ.            IMBOURCH, lechienn Emglev An Tiegezhioù :  http://kannadig.chez-alice.fr/        . 